
Sama-samang bumangon mula sa mga delubyong pinalala ng 
kriminal na kapabayaan ni Duterte 


S: Pilipinas, bilang bansang taun-taong dinaraanan ng aabot sa 20 bagyo, pangkaraniwan na sa mamamayan 
nito ang pagiging bulnerable sa mga kalamidad at sakuna na nagpapalala pa sa kanilang miserableng 
kalagayang deka-dekada na nilang kinakaharap. Sa mga nagdaang sakuna, malinaw na walang anumang 
kumprehensibo at sustenableng mga programa sa paghahanda at pagtugon ang rehimeng US-Duterte sa mga 
kinakaharap na delubyo na higit na pinalubha ng kainutilan nito sa pagharap sa pandemyang COVID-19. 


Tulad ng dati, walang sapat 
na paghahanda ang rehimeng 
US-Duterte sa pagharap sa mga 
kalamidad. Napakaliit ng pondong 
P15.7 bilyon para sa disaster 
reduction and management ngayong 
taon kung ikukumpara sa mga 
pinsalang dulot ng mga nagdaang 
delubyo. Sa bagyong Rolly pa lamang, 
marami nang lokal na gobyerno ang 
nagdeklara ng pagkasaid ng kanilang 
calamity fund. Kulang na nga sa 
paghahanda, huli pa ang pag-aabiso 
ng rehimen sa mga residente ng 

mga lugar na tatamaan ng bagyo. Sa 
kaso ng Ulysses, walang pag-aalerto 
hinggil sa posibilidad ng malawakan 
at malalang pagbaha dulot ng 
matinding buhos ng ulan. Nagresulta 
ito sa atrasadong paglilikas sa mga 
tao, mabagal na pagresponde sa mga 
sitwasyong emerhensya at kasalatan 
ng mga pangangailangan tulad ng 
tubig at pagkain para sa mga bakwit 
at biktima ng bagyo. 


Matapos maganap ang serye 
ng malalakas na bagyong pumasok 


sa. bansa, walang 758 8anumang 
makabuluhang Bs hakbangin ang 
rehimeng US-Duterte upang 
tulungan at ayudahan ang 
mamamayang nasalanta. lsa ang 
rehiyong Timog Katagalugan sa 
nagtamo ng matinding pinsala dulot 
ng mga nagdaang malalakas na 
bagyo. 


Pinakaapektado ang mga 
lalawigan ng Quezon, Rizal, Oriental 
at Occidental Mindoro. Sinasalamin 
ng matinding pinsala sa rehiyong TK 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng ating 5BB8pahayagan. Magpadala. ng 
mga komentaryo at mungkahi, balita at 
rebolusyonaryong karanasan ma maaaring 
ilathala sa ating pahayagan. Ito ay tumatanggap 


ng mga liham sa: 


(a) st.kalatas@gmail.com 
@ balikwastk.wordpress.com 

ang kriminal na kapabayaan ng rehimen. Sa Quinta pa lamang, aabot 
sa halos P600 milyon ang nasirang mga pananim at imprastraktura 
sa CALABARZON at MIMAROPA. Doble pa sa pinsalang ito ang dala 
ng magkasunod na bagyong Rolly at Ulysses sa rehiyon na aabot ng 
mahigit sa P1 bilyon ang natamong pinakamalubhang pagkasira sa 
agrikultura na nagwasak sa malalawak na niyugan at sagingan sa 
Quezon at nagpalubog sa ekta-ektaryang palayan sa Laguna, Mindoro 
at Rizal. Tiyak na pangmatagalan ang epekto nito sa mga magsasaka 
na bago pa ang Quinta, Rolly at Ulysses ay sinalanta na ng tagtuyot at 
bagyong Ambo sa unang bahagi ng taon. 


Samantala, aabot ng 25,852 bahay ang nawasak sa bagyong Ulysses 
na nagresulta ng pagbakwet ng may 370,000 katao. Naiulat rin ang 
kabuuang 67 namatay, kung saan 17 rito ay mula sa CALABARZON. 
Nalubog naman sa baha ang halos 40,000 kabahayan sa Marikina City 
at dalawang bayan sa Rizal matapos buksan ang Angat Dam bago at sa 
panahon ng bagyo. 


Nito lamang nakaraang Oktubre, sa okasyon ng ASEAN Summit, 
ng daigdig ang mga delubyo at sakunang humahambalos sa buong 
mundo. Sa tabing ng pagbabago ng klima, nais ilihis ni Duterte at mga 
naghaharing-uri ang tunay na dahilan ng paglala ng mga kalamidad-- 
ang pandarambong sa mga likas na yaman na nagdudulot ng walang 
pakundangang pangwawasak sa kalikasan at polusyon ng kapaligiran sa 
ngalan ng kapitalistang kasakiman at ganid ng iilang makapangyarihan 
sa daigdig na magkamal pa ng labis-labis na tubo. 


Sa bansa, nagdulot ng matitinding sakuna ang makauring sabwatan 
ng imperyalismong US at mga lokal na naghaharing uring malalaking 
burgesya kumprador at panginoong maylupa na deka-dekada nang 
nakikinabang sa likas na yaman ng bansa. Sila ang nagmamay-ari ng 
mga kumpanyang naglulunsad ng mga mapangwasak na operasyon 
sa pagmimina sa mga kabundukan at pagtotroso sa malalawak 
na kagubatan. Walang ibang idinulot ang mga operasyong ito sa 
mamamayan kundi mga malawakan at matitinding pagbaha, pagguho 
ng lupa, mahahabang panahon ng tagtuyot at tag-ulan, pagwasak ng 
mga kagubatan at mga ecosystem dito, pagkaiga ng maraming ilog 
at pagkasira ng mga natural na daluyan ng mga tubig mula sa mga 
kabundukan tungo sa mga karagatan. 


Sa katunayan, maging ang mga tinaguriang “proyektong 
pangkaunlaran” tulad ng mga dambuhalang dam at paglikha ng mga 
kalsada mula sa kabundukan tungong kabayanan ayhindi para sa interes 
ng mamamayan kundi para bigyang-daan ang mga mapangwasak na 
operasyon sa pagmimina at malalaking konsesyon sa pagtotroso sa 
bansa. Ito ang naging pangunahing layunin ng pagtatayo ng mga dam 
tulad ng Magat na nagdulot ng matinding pagbaha sa mga lalawigan 
ng Cagayan at Isabela sa kasagsagan ng pananalasa ng bagyong 
Ulysses sa bansa. Tiyak na ito rin ang sasapitin ng mga residente at 
mamamayan sa palibot ng itatayong Kaliwa dam sa hangganang North 
Quezon at Rizal kapag natapos na ang nasabing proyekto. 


Malaki rin ang epekto ng walang pakundangang pagtatapon ng 
mga basura at nakakalasong kemikal ng mga kumpanya sa pagmimina 
sa pagwasak sa mga natural na daluyan ng tubig sa mga kabundukan 
at maging sa kalusugan ng mga mamamayang naninirahan sa palibot 
nito. Walang silbi sa mamamayan ang mga proyekto at programa 
para sa pagkokontrol ng baha sa mga komunidad dahil sa matinding 
korupsyon ng mga burukratang nangangasiwa sa pagtatayo ng mga ito, 
kung mayroon mang nagawa ay nabubulok na ang mga ito at madaling 
masira dahil sa mahihinang klaseng materyales na ginamit sa paggawa. 

Sa mga kalunsuran at sentrong 
bayan sa mga kanayunan, walang 
anumang kumprehensibong 
planong pang-urban ang mga lokal 
na pamahalaan upang tugunan ang 
mga suliranin sa pagbaha. Imbes 
na unahin ang mga imprastruktura 
para sa flood control, inuuna ang 
pagtatayo ng mga mall, condominium 
at mga subdibisyon nang walang 
mahusay na planong urban. Hindi 
kailanman isinaalang-alang Bang 
bulnerabilidad ng mamamayan sa 
mga bagyo, lindol at iba pang sakuna 
at sa halip, nakasipat lamang ito sa 
pagkamal ng kita ng mayayaman 
at makakapangyarihang pamilya 
sa bansa at kanilang makauring 
interes tulad ng pamilyang Villar at 
Cojuangco at mga kroni ni Duterte 
tulad ni Dennis Uy. 


Ang mga magsasaka, 
manggagawa, mangingisda, maralita 
sa kalunsuran at kanayunan at 
pambansang minorya ang siyang 
pangunahing apektado ng mga 
nagdaang kalamidad. At sa mga 
darating pang kalamidad sa bansa, 
sila ang pinakabulnerableng 
masalanta at maging mga biktima 
muli. Sila ang nakatira sa mga lugar 
na winasak na ng mga ekplorasyon 
sa Operasyon ng pagmimina at 
quarry at kinalbo na ng malalaking 
konsesyon sa pagtotroso. 
Matatagpuan sila sa mga sakahan 
at tanimang nakaambang lumubog 
dahil sa mga nakatayo at itatayo 
pang malalaking dam. Sila rin ang 
yaong nawalan na ng lupa dahil 
sa pagpapalit-gamit ng mga ito 
tungong 8 komersyal, industriyal, 
residensyal at ekoturismo na lalong 
nagpalala ng mga pagbaha. At tulad 
ng mga nangyari sa mga nagdaang 
kalamidad, higit pa silang magiging 
bulnerable sa mga sakuna dahil 
sa kainutilan ng reaksyunaryong 
gubyernong walang ibang 
inaatupag kundi ibunton ang sisi sa 
mamamayan. 


Walang ibang dapat sisihin at 
singilin ang mamamayan kundi 
ang rehimeng US-Duterte at mga 
mapangwasak-sa-kalikasang 
mga proyekto at operasyon ng 
imperyalismong BUS sa bansa 
at ang kanilang mga kasapakat 

na naghaharing-uri. sa ngalan 
ng kita kapalit ang pagkawasak 
ng kapaligiran at kabuhayan ng 
mamamayan. Kasuklam-suklam ang 
kainutilan ng rehimen sa kawalang 
aksyon nito sa banta ng mga delubyo 
sa mamamayan at pagpapanatiling 
bulnerable ang mamamayan sa mga 
pinsalang dulot ng mga kalamidad 
na ito. Lalo pang nakakagalit 
ang ginagawa nitong patuloy na 
pandarahas sa mamamayang 
nagmamalasakit sa mga biktima 
gamit ang kanyang bayaran at 
pasistang AFP-PNP na imbes na 
tumuwang sa mga operasyong relip 
at rehabilitasyon ay naglulunsad 
pa ng mga operasyong militar sa 
kasagsagan ng mga kalamidad sa 
bansa. 


Sa kabilang banda, dapat na 
paigtingin pa ng mamamayan ang 
kanilang pakikibaka upang ibagsak 
ang pasista at tiranikong rehimeng 
US-Duterte at papanagutin ito 
sa kanyang mga kriminal na 
kapabayaan sa mamamayan. 
Tanging sa pagtatagumpay 
ng demokratikong 58Brebolusyon 
mareresolba ng mamamayan ang 


matagal na nilang suliranin sa mga 
kalamidad at delubyong kanilang 
nararanasan. Kasabay ng kanilang 
sama-samang pagkilos upang 
bumangon mula sa mga kalamidad at 
sakuna, kailangan nilang magbuklod 
upang isulong ang kanilang mga 
karaingan at kagalingan lalo na 
sa mga panahong matindi ang 
pinsalang dulot sa kanilang buhay 
at kabuhayan ng mga nagdaang 
delubyo. 


Sa ganitong balangkas isinusulong 
ng Partido Komunista ng Pilipinas at 
Bagong Hukbong Bayan ang mga 
direktiba ng demokratikong 
gubyernong bayan na nagbabawal sa 
mapangwasak na pagmimina, 
pagtotroso at pagtatayo ng mga 
negosyo at mga imprastrakturang 
pumipinsala. sa kalikasan at 
kabuhayan ng mamamayan. Tanging 
sa direksyon lamang ng 
demokratikong rebolusyong bayan at 
sa rebolusyonaryong programa nito 
tunay na maihahanda at mapapakilos 
ang mamamayan na harapin ang 
anumang unos at. delubyong 
magiging balakid sa kanilang pag- 
unlad at kasaganaan. 


BANTAY KARAPATAN 


Lider-magsasaka sa Quezon, 
pinaslang ng mga elemento ng 


Nn 201st Brigade 


Estilong tokhang na pinatay ng mga elemento ng 201st Brigade si 
Armando Buisan sa Brgy. Sta. Maria, Catanauan, Quezon noong Nobyembre 
14. Si Buisan, 60 anyos, ay konsehal ng Brgy. Magsaysay, General Luna at 
tagapangulo ng Coco Levy Fund Ibalik sa Amin (CLAIM) sa naturang bayan. 
Tatlumpung taon siyang nakikibaka para sa karapatan nilang magniniyog, 
kabilang ang pagbawi sa pondong coco levy, pagpapataas ng presyo ng 


kopra at ayuda sa panahon ng pandemya at bagyo. 


Naganap ang pamamaslang matapos mabigo ang 201st Brigade sa atake 
nito sa AMC-BHB Quezon. Dahil natalo sa labanan, ibinaling ng mga pasista 


ang kanilang galit sa mamamayan. 


Bago ang krimen, ilang beses na 


ipinatawag sa kampo si Buisan at sapilitang pinapasuko ng AFP bilang kasapi 
ng BHB. Dati na siyang iprinisenta ng SOLCOM na pekeng rebel returnee 
kasama ang iba pang magniniyog na tinakot ng AFP. 

PANGUNAHING LATHALAIN 


Ang tunay na dahilan ng matinding pagbaha sa Luzon 


Mjaiinaing perwisyo at pasakit ang dinanas ng sambayanang Pilipino sa nagdaang matinding pagbaha 
sa Luzon. Iresponsableng binuksan ng National Irrigation Authority ang mga dambuhalang dam na 
nagpalubog sa libu-libong kabahayan sa ilang probinsya mula Hilagang Luzon hanggang Timog Katagalugan. 
Ang pagbaha sa Hilagang Luzon ay tinaguriang pinakamalala sa rehiyon sa loob ng 45 taon. Bunsod nito, 
namatay ang 76 tao at nawasak ang bilyung pisong halaga ng mga ari-arian at pananim ng mamamayan. 


Hanggang ngayon, wala pang 
nananagot sa pagbaha at pilit 
pinagtatakpan ng reaksyunaryong 


gubyerno ang kriminal nitong 
kapabayaan. Paikut-ikot. 8ang 
imbestigasyon at 5  pagtuturuan. 


Ipinagkakait nila sa mamamayan 
ang kaalaman kung sino at ano ang 
mga dahilan ng matinding pagbaha. 


Pagsambulat ng baha dahil sa mga 
dambuhalang dam 


Sentro ng isyu sa pagbaha ang 
Magat Dam na matatagpuan sa 
hangganan ng Ifugao at Isabela. 


Itinayo ito noong panahon ng 
diktadurang US-Marcos para 
serbisyuhan ang 380-MW 


hydropower plant ng mga Aboitiz. 
Binuksan ito sa kasagsagan ng mga 
bagyo nang walang abiso sa publiko. 


Nakaranas din ng matinding 
pagbaha ang mga lalawigan ng 
Bulacan, Quezon at Pangasinan 
kung saan may nakatayong mga 
dam. Isinisi rin sa pagpapakawala 
ng tubig ng Angat dam ang pagbaha 
sa Marikina at San Mateo, Rizal. 


Karamihan sa mga dambuhalang 
dam na ito ay itinayo para pagkunan 
ng kuryente ng mga empresa, 
industriya at mga tahanan, at 
suplayan ng tubig ang Kamaynilaan 
at mga kalapit na probinsya. 
Masalimuot ang kasaysayan ng mga 
dam dahil itinatayo ang mga ito sa 
mga lupaing ninuno at kaakibat ng 
konstruksyon nito ang pagsira sa mga 
ilog at kagubatan. Pinakikinabangan 
ito. ng malalaking 5B8Bhurgesya 
komprador “at “mga kasabwat 
nilang dayuhang kapitalista na may 
puhunan sa sektor ng enerhiya. 


Kapalit ng mga “benepisyo” ng 
dam ang panganib sa buhay ng 
mamamayan. Ang pagpapakawala 
sa malaking bolyum ng tubig sa mga 
dam ay nagdudulot ng malawakang 

Mararahas na alon sa tabing-dagat ng Quezon. 
Litrato ni Ernie Pefiaredondo mula sa The Philippine STAR 


pagbaha sa mabababang lugar na 
palagiang nangyayari sa tuwing may 
malalakas na pag-ulan at bagyo. 
Sinisira rin nito ang likas na daluyan 
ng tubig mula sa kabundukan 
pababa. Unti-unting nawawasak ang 
natural na kaayusan sa pagkontrol at 
pagpigil sa tubig. 


Ang mga risgong ito ang dahilan 
kung bakit mariing tinututulan ng 
mamamayan at makakalikasan ang 
pagtatayo ng mga dambuhalang 
dam. Kabilang rito ang konstruksyon 
ng Kaliwa Dam sa Tanay, Rizal na 
inaapura ng rehimeng US-Duterte. 
Sa kabila ito ng matinding pangamba 
ng mga residente na maghahatid ang 
proyekto ng mas matinding pagbaha 
at kalamidad. 


Maaaring 53s ssapitin din ng 
mamamayan ng Quezon at Rizal ang 
nangyari sa Cagayan at Isabela. Wala 
pa ngang nakatayong Kaliwa Dam, 
nakakaranas na sila ng matinding 
pagbaha dulot ng mga nagdaang 
kalamidad. Tumaas ng 20 metro ang 
lebel ng tubig ng Agos-Kaliwa River 
nitong bagyong Rolly at Ulysses. 
Pinalis at inanod nito ang may 37 
bahay at isang eskwelahan sa mga 


Brgy. Pagsangahan at Lumutan ng 
General Nakar, Quezon. Ayon sa 
alkalde ng Infanta na si Filipina 
Grace America, nalubog sa baha ang 
12 sa 36 barangay sa kanilang bayan. 
Samantala, tinabunan naman ng 
buhangin ng ilog ang mga taniman 
ng magsasaka at mga katutubo 
sa Brgy. Sta. Inez, Tanay, Rizal. 
Kinatatakutan ng mamamayan na 
kung matapos ang konstruksyon ng 
dam ay posibleng dumanas sila ng 
mas malupit pang kalamidad kaysa 
sa pagbaha noong 2004 na kumitil 
sa mahigit 1,800 buhay. 


Pagkasira ng Sierra Madre, 
kondisyon ng matinding pagbaha 


Habang pinatatampok sa 
masmidya ang pagbubukas sa mga 
dambuhalang dam, itinatago naman 
ng mga reaksyunaryo ang papel ng 
kanilang mga mapanirang negosyo 
sa pagpapadalas at pagpapasidhi ng 
mga kalamidad sa bansa. 


Kondisyon ng matinding pagbaha 
sa Luzon ang malaon at malawakang 
pagtototroso sa Sierra Madre. Ang 
Sierra Madre ang pinakamahabang 
bulubundukin na tumatagos sa 
Cagayan, Isabela at Quirino sa 

BALITA 

Damayan at tulungan ng 
mamamayan ng TK sa 
panahon ng kalamidad 


agayan Valley: Aurora, Bulacan at Nueva Ecija sa Gitnang 
Luzon at Quezon, Rizal at Laguna sa Timog Katagalugan. 
Dito matatagpuan ang ilan sa mga mayor na watershed 
sa Luzon. 


Nagsimulang makalbo ang bulubundukin ng Sierra 
Madre noong panahon ng kolonyalismong Amerikano 
sa pagpasok ng ika-20 siglo. Kasabwat ang mga lokal 
na burukratang kapitalista at mga burgesya-kumprador, 
unti-unting kinalbo ng malawakang pagtotroso ng 
mga kumpanya ng US ang kabundukan mula sa Isabela 
hanggang Quezon at Laguna. Bunga nito, nabawasan 
ang kapasidad ng Sierra Madre na pigilan ang tubig 
na rumagasa paibaba sa mga laylayan hanggang sa 
kapatagan. 


Higit na lumala at bumilis ang pagkakalbo ng mga 
kagubatan nang papasukin ang mapangwasak na 
pagmimina ng mga dayuhang korporasyon. Sa ikalawang 
hati ng ika-20 siglo, tumindi rin ang pagputol ng mga 
puno para magbenta ng kahoy sa bansang Japan. Hilaw 
na materyales ito para sa industriya sa konstruksyon ng 
Japan at nagsilbi sa pagbabangon ng ekonomiya nito 
matapos ang Ikalawang Digmaang Pandaigdig. 


Pangunahing nagkamal ng milyun-milyong salapi 
bilang mga protektor at kakutsaba ng mga dayuhang 
kumpanya sina Juan Ponce Enrile ng Cagayan, Juanie Cua 
at dinastiyang Dy ng Isabela. Ang pamilyang Dy ang may- 
ari ng Pacific Timber Exporters Corporation (PATECO) na 
pinagkalooban ng mahigit 33,000 ektaryang konsesyon 
sa kahuyan. Pinahintulutan itong magputol ng 14,900 
metro kubikong kahoy kada taon sa hilagang bahagi 
ng Isabela. Ang iba pang kumpanya na may aktibong 
konsesyon sa kahoy sa Isabela ay ang Luzon Mahogany 
Timber Corporation at Liberty Logging Corporation. May 
mahigit 23,000 ektaryang konsesyon ang una at halos 
26,000 ektaryang konsesyon naman ang huli. 


Sa Quezon naman, ang mga kumpanyang Seatec ni 
Guaponsoy at Interwoods ang tuluy-tuloy na nanalasa sa 
kagubatan hanggang dekada '80. Sinaklaw ng konsesyon 
ni Guaponsoy ang 60,000 ektaryang lupain sa General 
Nakar na nagiging dahilan ngayon ng malalang pagbaha 
at pagguho ng lupa. 


Malinaw na ang mga salarin sa pagbaha ay walang iba 
kundi ang reaksyunaryong gubyerno at mga kapitalistang 
walang habas na nagwawasak sa kalikasan dahil sa 
kanilang pagkaganid sa tubo. Kailangang ilantad ang 
kanilang mga kasalanan sa bayan at singilin sila sa 
matitinding delubyong dumaan. Palakasin ang 
pakikibakang masa para bigyang hustisya ang mga 
biktima ng kalamidad at pagbaha. 

Ng | 
Sa kabila ng kapabayaan ng gubyernong Duterte na 
tugunan ang hinaing ng mamamayan sa mga bagyong 
nagdaan, sumalig ang sambayanan sa isa't isa upang 
muling makabangon sa hagupit ng mga bagyo. Hinambalos 
ang Timog Katagalugan ng tatlong bagyong Quinta, Rolly 
at Ulysses na sumalanta sa kabuhayan at ari-arian ng mga 
magsasaka at manggagawa sa rehiyon. 


Sa tulong ng Serve The People Corps-Southern Tagalog 
(STPC-ST), nakalikom ang mamamayan sa rehiyon ng mga 
donasyon sa anyo ng pera, pagkain at mga kagamitan para 
sa pagbibigay ng ayuda at relip sa mga biktima ng bagyo. 


Mula Oktubre 28 hanggang Nobyembre 20, aabot ng 
2,320 relief packs ang naipamahagi at nakapaglunsad ng 
community kitchen kung saan nakapagpakain ng 1,000 
residente mula sa mga probinsya ng Batangas, Rizal at 
Quezon na matinding tinamaan ng mga bagyo. 


Kinaharap naman ng mga organisasyong 
mapagkawanggawa ang matinding red-tagging at 
panghaharas ng AFP-PNP sa proseso ng paglulunsad ng 
mga gawaing relip sa mga apektadong komunidad. Sa 
Macalelon at General Luna, Quezon, hinarang at pinigil 
ang pagpasok ng ilang mga relip at pinaratangang para sa 
BHB ang mga ito. 


Kinundina ng Karapatan-TK ang mga atake ng AFP-PNP 
sa mga organisasyon at patuloy na iginigiit ang karapatan 
ng mamamayan para sa serbisyo at ayuda sa panahon ng 
mga kalamidad. Ipinanawagan nilang ilipat ang pondo 
para sa sarbeylans at paniktik sa relip at rehabilitasyon ng 
mga komunidad na apektado ng bagyo. 


Nag-trending din ang #NasaanAngPangulo sa social 
media at nagsulputan ang mga petisyon sa hanay ng mga 
estudyante na patalsikin si Duterte dahil sa kanyang 
kapabayaan simula pa nang pumasok ang pandemyang 
COVID-19. 

LATHALAIN 


Anim na matatagumpay na CBA, tugon ng mga unyon sa 


panahon ng pandemya at panunupil ng estado 


indi malilimutan ng masang manggagawa ang taong 2020, hindi lamang dahil sa pandemyang COVID-19 
kundi dahil sa pinatinding panunupil ng estado sa militanteng kilusang manggagawa. 


Halos magkasabay na hinarap 
ng mga manggagawa ang epekto sa 
kanilang kabuhayan ng pandemya 
na pinatindi pa ng militaristang 
lockdown. na. siyang piniling 
solusyon ng gobyernong Duterte at 
ang mabangis na pananalakay sa 
karapatan ng manggagawa ng mga 
elemento ng berdugong NTF-ELCAC. 
Malawakang dinedemonisa ng NTF- 
ELCAC maging ang pag-uunyon ng 
mga manggagawa at pinalalabas na 
may kaugnayan ang mga unyon sa 
rebolusyonaryong Bagong Hukbong 
Bayan (BHB) na nagsusulong ng 
armadong pakikibaka. 


Ayon sa PAMANTIK, ang 
panrehiyong sentro ng kilusang 
paggawa sa rehiyon, dinanas ng mga 
manggagawa ang walang kaparis 
na paghihirap nang ipatupad ni 
Duterte ang militaristang lockdown. 
Halos sabay-sabay na nawalan ng 
hanapbuhay ang tinatayang daang 
libong manggagawa sa rehiyon dahil 
sapilitang isinara ang mga pagawaan 
na pinagtatrabahuhan nila. “Kulang 
na kulang ang ayudang ibinigay ng 
gobyerno na pahirapan pang makuha 
ng manggagawa habang pinatindi ang 
mga maka-kapitalistang patakaran 
na inilabas ng DOLE sa panahon ng 
pandemya,” dagdag ng PAMANTIK. 


Malaking bagay na may mga 
nakatayong 79” 85unyon ang mga 
manggagawa na siyang naging 
mahigpit na sandigan nila para 
ipagtanggol ang kanilang kabuhayan 
at karapatan lalo na sa panahon 
ng pandemya at panunupil. Dahil 
sa. Unyon, makabuluhan ang 
naigiit na benepisyong natamasa 
ng manggagawa sa panahon ng 
pandemya. Ilan sa mga tagumpay 
na ito ay ang kumpensasyon sa 
mga manggagawa kahit hindi sila 
makapasok sa pagawaan dahil 
sa lockdown at ang maagang 
pagkakaloob sa mga manggagawa 
ng mga benepisyong dapat ay sa 
katapusan pa ng taon. 

Matagumpay ding nakipagtawaran 
ang mga manggagawa kahit na sa 
una'y hinahadlangan sila ng mga 
kapitalista sa tabing ng umano'y 
pagkalugi dulot ng pandemya. Ayon sa 
pahayag ng PAMANTIK, nakapagsara 
ng anim na matatagumpay na 
Collective 8 Bargaining 8 Agreement 
(CBA) ang mga kaanib nilang mga 
unyon at organisasyon. 


Naipagtagumpay rin nila ang 
mga dagdag na hakbangin para sa 
sanitasyon sa pagawaan at ligtas 
at libreng transportasyon ng mga 
manggagawa upang maiwasan na 
mahawahan ng bayrus sa labas ng 
pagawaan. 


Humigit kumulang na nasa 5,000 
kasapi ng unyon at puo-puong 
manggagawang nasasakupan ng mga 
unyon ang nagtulak sa makabuluhan 
at makatarungang umento sa sahod 
at nagsulong ng mga kinakailangang 
hakbang upang maprotektahan ang 
kanilang kagalingan at kalusugan 
mula sa COVID-19. 


Kabilang dito ang unyon sa Alaska 
Milk Corporation, na nakakuha 
ng panibagong dagdag na sahod: 
P50.00 kada araw sa unang taon, 
P65.00 sa ikalawa at ikatlong taon. 
May karagdagan pang P15,000 na 
natanggap ang bawat kasapi ng 
unyon bilang bonus sa pagkakasara 
ng CBA. 


Samantala, sa kabila ng pagsasara 
ng planta ng Honda Cars sa Laguna, 
matagumpay pa ring nakakuha ng 


panibagong dagdag na sahod sa CBA 
ang unyon ng natirang manggagawa 
sa mga departamento ng sales at 
logistics. Nakakuha sila ng lumpsum 
na P25,000 sa ikaapat na taon at 
P75.00 kada araw sa ikalimang taon 
ng ipinagpapatuloy na CBA sa pagitan 
ng unyon at kapitalista. Nakakuha rin 
sila ng signing bonus na P20,000. 


Matapos ang mahabang 
negosasyon, matagumpay ring 
natapos ang pakikipagtawaran sa 
CBA ng unyon ng Nexperia. Muling 
nadagdagan ang kanilang sahod ng 
P1,000 kada buwan para sa unang 
taon, P900 kada buwan sa ikalawa 
at ikatlong taon, dagdag pa rito ang 
signing bonus na P36,000 sa bawat 
kasapi ng unyon. 


Samantala, matagumpay na 
napigilan ng mga manggagawa ng 
Fuji Electric Philippines ang pakana 
ng kapitalista na kasuhan ng “illegal 
strike” ang unyon dahil sa hindi 
pagpasok ng mga manggagawa noong 
nagkaroon ng unang positibong 
kaso ng COVID-19 sa pagawaan. 
Matagumpay na nakuha nila sa CBA 
ang dagdag na sahod na P40.00 kada 
araw sa unang taon, P50.00 kada araw 
sa ikalawang taon, at P50.00 kada 
araw sa ikatlong taon, idagdag pa 
ang halagang P1,800 bilang lumpsum, 
P12,000.00 sa industrial peace bonus. 

KILOS PROTESTA 

Ginunita ng mamamayan sa Timog Katagalugan ang 
ika-157 anibersaryo ng kapanganakan ni Andres Bonifacio 
sa mga kilos protesta sa mga bayan ng Sta. Rosa, Cabuyao 
at Calamba sa Laguna noong Nobyembre 30. Lumahok sa 
pagkilos ang iba't ibang sektor sa rehiyon sa pangunguna 
ng Bagong Alyansang Makabayan-Timog Katagalugan 
(BAYAN-TK), Pamantik-KMU at Anakbayan-TK. 


Ayon sa Bayan-TK, “Ngayong araw ng mga maralita at 
ika-157 anibersaryo ng kapanganakan ng dakilang si Gat. 
Andres Bonifacio, kailangan nating magbalik-tanaw sa mga 
nagawa at naging ambag niya para mabago ang ating bayan. 
Kailangang sariwain ang kanyang mga kabayanihan dahil 
napapanahon ang mga ito lalo na sa paglaban sa tiraniya.” 


Bitbit ng mga nagprotesta ang isang istrimer na may 
imahen ni Bonifacio at panawagang “Mamamayan ng Timog 
Katagalugan: Paigtingin ang pambansa-demokratikong 
pakikibaka! Ipaglaban ang kalayaan at karapatan sa 
panirikan, kabuhayan, edukasyon! Biguin at wakasan ang 
pasismo ng rehimeng US-Duterte!”. Kinundina rin ng mga 
grupo ang kasalukuyang de facto Martial Law na ipinataw 
ng estado sa tabing ng COVID-19, ang kapabayaan sa mga 
nasalanta sa nagdaang sunud-sunod na bagyo at ang 
pagraratsada sa Anti-Terror Law na nagdulot ng samu't 
saring paglabag sa karapatang-tao at nagpaigting sa 
laganap na red-tagging at pamamaslang ng rehimen. 


Binigyang-pugay ng mga progresibong grupo ang 
kabayanihan ni Andres Bonifacio at hinamon ang 
mamamayan sa rehiyon na sundan ang yapak ni Bonifacio 
para palayain ang bayan sa terorista at tiranong si Duterte. 
Ipinagdiwang din ang ika-22 anibersaryo ng Anakbayan, 
kasabay ng araw ng kapanganakan ni Bonifacio. 


Ayon sa Anakbayan-TK, “Balikan natin ang 
makasaysayang paglago ng pakikibaka ng mga kabataan 
sa Timog Katagalugan kasabay ng pagtanaw sa tagumpay 

Sa ika-157 anibersaryo ni Bonifacio, 
Mamamayan ng TK, umiigiting ang pakikibaka laban sa 
pasistang rehimeng US-Duterte 


Protesta ng mga kabataan bitbit ang dibuhong naglalahad kay 
Duterte bilang tuta ng US at China sa Laguna. 


na dala ng hinaharap... Sa kasalukuyan, humaharap pa rin 
tayong mga kabataan sa malalang krisis, pagpapatupad ng 
Terror Law, malawakang kahirapan dulot ng pandemya, 
at todo-todong korapsyon at militarisasyon. Dahil dito, 
hangga't nakaupo si Duterte sa kaniyang pwesto, patuloy 
na lalaban at lalawak ang mga kabataang makabayan at 
magpupunyagi para mapatalsik ang kanyang pasistang 
rehimen at makibaka para sa sosyalismo!” 


Samantala, ginunita ng mga rebolusyonaryong pwersa 
ang ika-56 taong anibersaryo ng Kabataang Makabayan 
noong Nobyembre 30. Pinarangalan ng Melito Glor 
Command-BHB TK ang mga kabataang rebolusyonaryong 
martir at hinikayat ang kasalukuyang henerasyon na sumapi 
sa BHB upang isulong hanggang maipagwagi ang 
demokratikong rebolusyong bayan. 


Naisama rin sa mga bagong- 
buong CBA na ito ang dagdag na 
calamity leave at health insurance 
upang maseguro ang kanilang 
kabuhayan at magkaroon ng 
paunang ayuda sakaling magkaroon 
ng COVID-19 ang mga manggagawa. 
Sa loob ng higit siyam na buwang 
militaristang lockdown ng rehimeng 
Duterte, nangapa ang mayorya ng 
mga manggagawa dahil sa kawalan 
ng mga hakbangin at proteksyon 
sa mga nahawahan ng COVID-19 
sa kanilang mga pagawaan at mga 
komunidad. 

Naipagwagi ang matatagumpay 
na CBA sa pamamagitan ng 
kumbinasyon ng negosasyon at 
sama-samang pagkilos ng mga 
manggagawa para igiit ang kanilang 
kahilingan. 


Ipinapakita ng mga pangyayaring 
ito ang tunay na kahalagahan ng 
pag-oorganisa at pagbubuo ng tunay 
na unyon ng manggagawa laluna 
sa panahon ng krisis at pandemya. 
Ngunit isa lamang ang CBA sa mga 
panandang bato at tagumpay na 
maaabot ng sama-samang pagkilos 
ng mga manggagawa. Labas 


sa mga dayalogo sa pagitan ng 
mga manggagawa at kapitalista, 
nagsulong pa ng iba't ibang mga 
pagkilos ang mga manggagawa 
upang protektahan ang kanilang 
karapatan at kagalingan. 


Para sa masang manggagawa, 
pinapatunayan lamang ng mga 
tagumpay na ito na kasinungalingan 
ang taguri ng NTF-ELCAC na terorista 
ang mga unyon. Nagpupunyagi ang 
mga manggagawa sa pagtatanggol sa 
karapatang mag-unyon sa kabila ng 
mga atake ng AFP-PNP at NTF-ELCAC 
sa kilusang paggawa. 

Bakit dapat labanan ang walang 
pakundangang red-tagging ng 
NI PATNUBAY DE GUIA | rehimeng US-Duterte? 


akatarungan ang kasalukuyang paglaban ng mamamayan sa 
walang pakundangang red-tagging at terrorist-labelling ng ga 
pasistang rehimeng US-Duterte. Ang red-tagging ay pagmamarka, | 


TUGGN 


pagtatatak, pagpapangalan at pag-aakusa sa mga indibidwal 
at/o organisasyon bilang maka-Kaliwa, subersibo, komunista o 
Ginagamit itong estratehiya sa balangkas ng kontra- 
rebolusyonaryong programa ng National Task Force to End Local 
Communist Armed Conflict (NTF-ELCAC) upang siraan at idiskredito 
ang mga ligal na demokratikong organisasyon at iugnay ang mga ito 
sa PKP-BHB-NDFP na pilit nilang tinatatakang “terorista” gamit ang 


terorista. 


itim na propaganda. 


Puspusang nilalabanan ng 
rebolusyonaryong kilusan ang imbeng 
pakana ng rehimen na ituring na 
"terorista" ang PKP-BHB-NDFP. Wala 
ni anumang teroristang gawi o aksyong 
inilulunsad ang PKP-BHB-NDFP para 
ituring na terorista. Simula't sapul, 
ginagalang at sinusunod ng PKP-BHB 
ang pandaigdigang batas sa digma at 
paggalang sa karapatang tao sang- 
ayon sa International Humanitarian 
law at Protocol | 8 || ng Geneva 
Conventions. Kinikilala rin ang 
rebolusyonaryong gubyerno bilang 
isang belligerent force sa bansa na 
umiiral kasabay ng GRP. 


Ang tunay na terorista ay ang 
rehimeng Duterte na sunud-sunuran 
sa amo nitong imperyalismong US. 
Pakana ng imperyalismong US na 
ilagay ang PKP-BHB-NDPFP sa terrorist 
list upang maibenta nito ang mga 
armas-pandigma sa GRP sa ngalan ng 
“paglaban sa terorismo”. 


Katambal ng terorismo ng estado 
ang red-tagging na isinasapeligro ang 
buhay ng mga aktibista, progresibo, 
makabayan, oposisyon, kritiko ng 
rehimen at karaniwang mamamayang 
tumututol sa mga anti-demokratiko 
at kontra-mamamayang patakaran 
ng reaksyunaryong gubyerno. Dahil 
pinaratangang mga "terorista", sila 
ay ginagawang target ng estado sa 
mga walang habas na pagpatay. Wala 
itong pinag-iba sa gera kontra iligal 
na droga ng gubyernong Duterte 
kung saan sinumang  tatakang 
"adik" o "pusher" ay pinapaslang. 
Maraming bilang na ang naging 

biktima ng mga pamamaslang ng 
pinaniniwalaang mga armadong 
ahente at death squads ng 
rehimeng Duterte matapos dumanas 
ng red-tagging. Ilan sa halimbawa 
ay sina Atty. Anthony Trinidad, Haide 
Flores, Atty. Benjamin Ramos, Zara 
Alvares at Jory Porquia. 


Samu't saring pakana ang 
isinagawa ng rehimen upang ikatwiran 
ang kasalukuyang red-tagging sa 
mamamayan. Kamakailan, inorkestra 
ng NTF-ELCAC ang red-tagging 
hearing sa Senado gamit ang impostor 
na si Jeffrey Celiz na nagpakilalang 
“Ka Eric” para i-red-tag ang mga 
indibidwal at organisasyon, laluna ang 
Makabayan Bloc. Bago ito, binantaan 
ng asong ulol at hayok sa red-tagging 
na si Gen. Antonio Parlade, hepe 
ng SOLCOM, ang mga artistang 
sina Angel Locsin, Liza Soberano 
at Catriona Gray sa pagsuporta 
at paglahok sa mga aktibidad ng 
Gabriela. Ginagamit rin ng rehimeng 
US-Duterte at NTF-ELCAC ang mga 
binuo nitong organisasyong League 
of Parents, Hands Off Our Children 
(HOOC), Duterte Die-hard Supporters 
(DDS) at iba pa para sa malawakang 
red-tagging sa mga progresibo 
at makabayang organisasyon at 
pagkakalat ng mga pekeng balita at 
disimpormasyon sa publiko. 


Bukod sa AFP-PNP, tuluy-tuloy 
ang red-tagging sa katauhan ng 
mga alipores ni Duterte sa gabinete: 
ang nangungulo sa NTF-ELCAC na 
sina Hermogenes Esperon, Delfin 
Lorenzana at Eduardo Afo, PCOO 


Lorraine 


Undersecretary 
OWWA. Undersecretary 


Badoy, 
Margeax 
"Mocha" Uson, PCOO Secretary 
Martin Andanar at Presidential 
Spokesperson Harry Roque. 
Kasangakapan sila ng gubyernong 
Duterte maging sa talamak na pang- 
re-red-tag sa labas ng bansa upang 
siraan ang mga ligal na organisasyon 
hanggang sa pigilan ang pondo 
at suportang natatamo nito mula 
sa mga dayuhang  sosyo-sibikong 
organisasyon. May mga ahente rin si 
Duterte na pinapadala sa ibang bansa 
upang manmanan at i-red-tag ang 
mga Pilipinong kritiko at oposisyon ng 
rehimen sa ibayong dagat. 


Ang mga ahente at galamay ni 
Duterte para sa pang-re-red-tag ay 
binabayaran ng rehimen mula sa 
confidential and intelligence funds ng 
Office of the President. Ito rin ang 
maanomalyang pondo na pinalalaki ni 
Duterte sa 2021 P4.5 trilyong badyet. 
May P16.4 bilyong inilaan ang rehimen 
para sa anti-insurgency at P9.5 bilyon 
para sa confidential and intelligence 
funds, taliwas sa kinakailangang 
pondo para sa kalusugan at kabuhayan 
ng mamamayan. Ang mga pondong 
ito ay pinakikinabangan at kinokopo 
ng AFP-PNP sa mga pabuyang 
matatamo sa paghuli o pagpatay sa 
mga pinaghihinalaang lider at kasapi 
ng PKP-BHB-NDFP. 


Pinalala rin ng iniratsadang 3BRA 
11479 o Anti-Terrorism Act of 2020 
(ATA) ang laganap na red-tagging 

ng rehimeng US-Duterte dahil 
binibigyan nitong kumpyansa ang 
AFP-PNP na patuloy na atakehin 
at dahasin ang mamamayan nang 
walang pananagutan. Naging sandata 
pa ito ng rehimen para supilin ang 
pakikibaka ng mamamayan. Nais 
gayahin ng rehimen ang madugong 
anti-communist. witch-hunting ni 
Senador McCarthy sa US noong 
dekada '50 at ni Hitler noong dekada 
'30-'40 sa Germany na kumitil sa 
libu-libong buhay ng mamamayan sa 
mga bansang ito. Tulad ng diktador 
na si Hitler, nais ni Duterte itayo ang 
kanyang pasistang diktadura sa bansa 
gamit ang terorismo ng estado upang 
takutin at dahasin ang mamamayang 
tumututol sa kanyang mapaniil 
na kalakaran at malaya siyang 
makapaghari at mandambong sa likas 
na yaman ng bansa. 


Taliwas sa inaasahan ng 
gobyernong Duterte, umani ng 


malawakang pambabatikos ang red- 
tagging ng estado. Imbes na matakot 
ang mamamayan, lumalakas ang 
panawagang itigil ang red-tagging 
at patalsikin si Duterte... Mariing 
tinututulan ng “mga progresibo 
at makabayang organisasyon ang 
plano ng rehimen na isama sila 
sa listahan ng mga “teroristang 
organisasyon". Itinuring din ng mga 
abugado at progresibong pulitiko na 
ang red-tagging ang pinakamalalang 
anyo.” ng pampulitikang  pang- 
uusig na ipinagbabawal kahit sa 
reaksyunaryong konstitusyon. Ang 
kampanya laban sa  red-tagging 
ay nagtamo ng suporta mula 
sa internasyunal na komunidad 
na "nanawagan ng malawakang 
imbestigasyon hinggil dito. 


Kailangang pag-ibayuhin ng 
mamamayang Pilipino ang kanilang 
pakikibaka para ipagtanggol ang 
kanilang mga karapatan laban sa 


teroristang rehimeng Duterte, 
kontrahin at kondenahin ang walang 
pakundangang red-tagging at pang- 
aatake sa mga tunay na lingkod-bayan. 
Higit nilang pagtibayin ang kanilang 
hanay at pagkakaisa upang kagyat na 
ibasura ang RA 11479 o ATA of 2020. 
Kung ang ATA of 2020 ang sandata ng 
estado sa paninibasib nito sa bayan, 
ang makatarungang pag-aalsa at 
paglaban ang armas ng sambayanang 
Pilipino laban sa rehimen. 


Magpupunyagi ang sambayanang 
Pilipino sa terorismo ng estado. 
Lumalakas ang panawagan ng bayan 
para panagutin ang mapaniil, korap, 
traydor at teroristang si Duterte. 
Umaalab ang pakikibaka ng bayan 
para pabagsakin ang rehimeng US- 
Duterte at itayo ang tunay na 
demokratikong gubyernong bayan na 
magsusulong ng katarungan, kalayaan 
at paggalang sa karapatan ng 
mamamayan. 


BANTAY KARAPATAN 


Mariing 7535797 kinundena 
ng rebolusyonaryong kilusan sa TK 
ang 2nd ID-PNP Rizal at rehimeng 
Duterte sa malagim na pagpaslang 
nito kina Eugenia “Ka Eugene” 
Martinez-Magpantay at Agaton “Ka 
Boy” Topacio noong Nobyembre 25 sa 
kanilang bahay sa Angono, Rizal. 


Sina Magpantay at Topacio, kapwa 
69 taong gulang, ay mga namumunong 
kadre at lider ng PKP-BHB-NDFP 
na nagretiro dulot ng kanilang mga 
karamdaman. Si Magpantay ay 
may diabetes, malubhang rayuma 
(arthritis), at kalauna'y tinamaan ng 
stroke. Iniinda naman ng kanyang 
asawa ang sakit sa puso na nagbunsod 
ng kanyang pagreretiro. 


Kahindik-hindik ang modus ng 
pagpaslang sa dalawang kadre na 
itinuturing nang hors de combat o 
wala sa katayuang lumaban. Nilusob 
ng tropa ng 2nd ID-PNP Rizal ang 
tinutuluyan ng mga biktima bandang 
3:30 ng madaling araw at walang 
habas na pinagbabaril ang kanilang 

bahay. Ang ganitong tipo ng operasyon 
ay katulad ng ginawang pagpatay ng 
mga pasista kina Ermin “Ka Romano” 
Bellen, Jose Villahermosa at Lucio 
Simporoso noong Disyembre 5, 2019 
sa Antipolo City. 


pinipilit ng  PNP-Rizal 8 ang 
kasinungalingang BB “nanlaban sina 
Topacio at Magpantay kaya naobliga 
ang mga pasistang pagbabarilin 
ang bahay. Sa aktwal, planado ang 
operasyong pagpatay sa dalawang 
kadre. Nauna na silang sinampahan 
ng PNP ng mga gawa-gawang kasong 
murder at attempted homicide upang 
bigyang dahilan ang paghahain ng 
“warrant of arrest na humantong 
sa istilong Tokhang na pagpatay sa 
kanila. 


“Hibang na hibang ang NTEF- 
ELCAC na pugutan ng ulo ang 
rebolusyonaryong kilusan sa 
pagtarget sa mga kilalang kadre at 
lider ng kilusan. Ginagamit nila ang 
Anti-Terrorism Act upang malayang 
pumaslang nang walang pananagutan 


2nd ID-PNP Rizal, kinundena sa pagpaslang sa mag- 
asawang Topacio at Magpantay, mga kadre ng PKP 


habang tinatatakang “terorista” ang 
CPP-NPA-NDFP, maging ang mga 
progresibo, makabayan at mga kritiko 
ng rehimen,” pahayag ni Armando 
Cienfuego, tagapagsalita ng Melito 
Glor Command-BHB TK. 


Pinarangalan ng  PKP ” sina 
Magpantay at Topacio na parehong 
kagawad.” ng Komite Sentral. 
Pinatampok sa mga pahayag ng 
Komiteng Tagapagpaganap ng Komite 
Sentral (KTKS) ang ambag nina 
Magpantay at Topacio sa pamumuno 
sa mga rebolusyonaryong gawain sa 
Hilagang Luzon at Gitnang Luzon mula 
dekada 1980 hanggang dekada 2000. 
Binigyang-pugay rin si Magpantay 
bilang dating kalihim ng Pambansang 
Kagawaran sa Edukasyon at isa sa mga 
kasapi ng interim KTKS na nag- 
organisa sa matagumpay na Ikalawang 
Kongreso ng Partido. Kinilala naman 
si Topacio bilang magiting na Pulang 
kumander at kagawad ng pambansang 
kumand sa operasyon ng BHB. 

Ninakaw na kamusmusan 
Ang pagyurak ng FMO sa karapatan ng mga bata 


| pakabaan a ng NDFP ang mga bata sa mga atake sa kanilang karapatan ng tatlong salot sa malakonyal at 
malapudal na lipunang Pilipino: ang dayuhang monopolyo kapitalismo, pyudalismo at burukrata kapitalismo. 
Itinataguyod, ipinagtatanggol at isinusulong ng NDFP ang mga karapatan ng bata alinsunod sa sarili nitong mga 
prinsipyo, patakaran at regulasyon, gayundin sa mga internasyunal na pamantayang tuwiran at di-tuwirang nakalatag 


sa mga kumbensyon at tratado... 


- Pagtatanggol ng NDFP sa batang Pilipino ni Jose Maria Sison, Nobyembre 25, 2005 


Walang humpay na pagsuyod at 
paghalihaw sa bundok at komunidad 
ng mga katutubo at magsasaka. 
Ganito kung ilarawan ang focused 
military operations (FMO) ng mga 
militar sa kanayunan. Maligalig 
at nakapanghihilakbot, 8 malaking 
kabalintunaan ng pangalan ng 
operational plan ng rehimen na 
“kapanatagan”. Bumababad sila 
sa mga baryo at sityo hall, kapilya, 
maging sa mga eskwelahan na 
itinuturing na mga pag-aaring publiko 
at sibilyan. 


Di-deklaradong batas militar ang 
pagpapatupad ng FMO--may curfew, 
tsekpoynt at sistema ng logbook 
sa mga daanan ng tao at pagkain, 
pagbabawal sa ilang aktibidad sa 
hanapbuhay tulad ng pagbisita sa 
mga hayop at kaingin. Itinulak nito 
ang pambansang minorya at setler na 
magpatagu-tago sa gubat. 


Araw-araw silang nakikihamok sa 
FMO kasama ang kanilang mga anak. 
Pinapawi ng pana-panahong tili, 
tawanan at iyakan ng mga bata ang 
katahimikan ng gubat na kanlungan 
ng mga biktima ng militarisasyon. 


Paglikas sa militarisasyon 


Kasa-kasama ni Alex ang kanyang 
mga anak na sina Jeremy (8), James 
(6), Joseph (4), Casey (3) at Karen (3 
buwan) sa pagtatago sa gubat upang 
makaiwas sa mga sundalo. Kabilang 
si Alex sa pinaghahanap at sapilitang 
pinasusuko ng AFP at DILG sa ilalim 
ng mapanlinlang na E-CLIP upang 
pagkakitaan ng huli at gamitin laban 
sa mamamayan at rebolusyonaryong 
kilusan. Dahil ayaw niyang maging 
kasangkapan ng karahasan laban 
sa mga kamag-anak at kapitbahay, 
pinili nila ng asawa niyang si Emily na 
magtago. Hindi na nakakapag-aral 

sina Jeremy at James na dapat sana'y 
nasa elementarya na. 


Si Rhea (6) naman ang bunsong 
kapatid ni Ka Don, isang lokal na 
kasapi ng Partido at kasama sa mga 
pinaghahagilap ng mga sundalo 
sa kanilang lugar. Ulila na ang 
magkapatid kaya kasa-kasama na si 
Rhea ng kanyang kuya sa pagtatago. 
Hindi na rin nakakapag-aral si Rhea. 
Ayon kay Ka Don, wala siyang mapag- 
iwanan sa kapatid at ayaw rin ng bata 
magpaalaga sa iba. Namamaga na 
ang mga binti at paa ni Rhea sa dami 
ng kagat ng mga insekto sa gubat kaya 
ipinagagamot siya sa medik ng BHB. 


Paulit-ulit namang binibisita ang 
pamilya nina Junjun (10) at Mika (14) 
ng mga militar at pinepresyur ang 
kanilang mga magulang na sumuko, 
kasabay ng pagpapababa sa mga 
kapatid nilang kasapi ng BHB. Dahil 
sa takot ng kanilang mga magulang, 
tuwing may balita ng operasyong 
militar ay nag-aalsa balutan na 
sila. Sa ganitong takbo ng kanilang 
pamumuhay, hindi na nakapag- 
aral pa ang magkapatid. Takot ang 
namumutawi sa kanila, laluna sa 
mag-iina. Mababakas ito , 
sa nagbabagong katangian 
ni Junjun na madaldal na 
nananahimik at animo'y 
umuurong ang dila sa 
tuwing mababanggit ang 
salitang “sundalo” bagama't 
hindi pa nakakakita ng tunay 
na sundalo. Si Mika naman 
ay pinangangambahan nilang 
maligawan at asawahin ng 
mga sundalo. 


Kalaro at kabarkada 
ni Mika ang magkapatid 
na Kelay (17) at Leny 
(16), pareho nang 


grade 7 o 1st year high school nang 
tumigil sa pag-aaral. Tumigil sila dahil 
sa lockdown bunga ng pananalasa ng 
pandemyang COVID-19. Anak sila ng 
mga martir ng rebolusyon at lumaki 
na sa kanilang lola. 78BPalibhasa'y 
ang kanilang baryo ay madalas na 
ginagawang himpilan ng mga sundalo 
tuwing may malakihang operasyong 
militar sa kanilang lugar, talab sa 
kanilang musmos pang isipan ang 
paninira ng mga ito sa BHB. Noong 
una, takot sila sa Pulang hukbo dahil 
sa paninira ng kaaway. Subalit nang 
makasalamuha nila ang Hukbo sa mga 
aktibidad ay nakilala nila ang tunay 
na mukha ng BHB. Nang tumagal, 
sila na mismo ang nagkukumpara sa 
Hukbo at sa mga sundalo -- na ang 
Hukbo raw ay tunay na magagalang 
at matulungin sa kanila, laluna nang 
minsang ginamot ng mga medik ang 
kanilang lola. 


Liban sa kanila, ang mas 
maraming pamilyang hindi makalikas 
at makapagtago dahil sa hindi 
maiwang kabuhayan ay sumasailalim 
sa presyur, kumbersyon at banta 
ng pagpatay ng mga militar. Ilang 
mga menor-de-edad at kabataan sa 
rehiyon ang ngayo'y 
nakatira sa mga 
kampo militar 

at pinipilit isama sa mga operasyong 
militar. 


Paglapastangan sa karapatan ng 
mga bata 


Sa gitna ng kagubatan, malayo sa 
kanilang bahay, eskwelahan, center, 
iba pang mga kamag-anak nagtatago 
sina Junjun, Leny, Rhea, Jeremy at 
iba pang mga bata. Kapag sila'y 
nagkasakit, hindi na sila madadala sa 
center dahil naroon nakakampo ang 
mga sundalo. Tulad ni Joey (10) na 
nabalian ng kamay at pumutok ang 
noo matapos malaglag sa batuhan 
na sa halip na bumaba sa sentro 
ay naghanap ng yunit ng BHB para 
magpagamot. Nitong kasagsagan ng 
pananalasa ng COVID-19 ay namatay 
naman ang isang bagong silang na 
sanggol dahil hindi nabigyan ng sapat 
na atensyon sa higpit ng lockdown sa 
kanilang lugar. 


Hindi rin makapag-aral ang mga 
batang ito sa kanilang tahanan dahil 
tulad nila, hindi rin nakapag-aral ang 
kanilang mga magulang. 788 Pareho 
silang bahagya pa lamang natututong 
kumilala ng letra sa pamamagitan ng 
mga programa sa literasiya ng Grupo 
sa Pulitika ng BHB ay mapuputol 
na itong muli dahil kailangan nang 
umalis ng yunit sa kanilang lugar. 


Ang mga batang ito, na ang ilan 
ay mga wala pang muwang at hindi 
pa ganap na maunawaan ang tunay 
na dahilan ng kanilang kalagayan 
ay iisa lamang ang sagot sa tuwing 
tatanungin kung nakakita na ba 
sila ng sundalo: “Takot ako doon”. 
Halimaw ang larawan ng mga militar 
sa imahinasyon ng mga bata. 


Kung tutuusin, wala pang taguring 
FMO, matagal nang ginawang 


ang maraming inosenteng 
batang Pilipino. Sa datos ng 
Ang Bayan, ngayong taon pa 
lamang ay aabot na sa 47 bata 
ang biktima ng paglabag sa 
karapatang-tao. Karumaldumal 
” ang mga kaso nila Grecil Buya 
(9) na napaslang ng mga militar 
iy dl sa New Bataan, Compostela 
Valley noong 2007 at idiniing 


AT kasapi ng BHB, at ni Adeliza 


Albarillo, walong taong gulang 
pa lamang na nakaligtas sa 
pagmasaker ng militar sa kanyang 
mga magulang noong 2001 sa San 
Teodoro, Occidental Mindoro. 


Karaniwang biktima ng karahasan 
ang mga anak ng mga magsasaka, 
katutubo, unyonistang manggagawa, 
aktibista at rebolusyonaryong 
pwersa... Noong 2019, ilandaang 
batang Mangyan rin ang lumikas 
mula sa kanilang mga komunidad 
dahil sa pambobomba at istraping ng 
militar. Maraming batang tinamaan 
ng tigdas sa mga komunidad ang 
hindi. makapagpagamot 8 habang 
nananalasa ang 7 militarisasyon. 
Pinakahuli sa mga ito ang kaso ng 
panggagahasa sa anak ng magsasaka 
at tagapagsulong ng karapatan ng 
kababaihan sa (Mulanay, Quezon 
nitong Hulyo 27. 


Sinisira ng FMO ang kinabukasan 
ng mga bata. Sila na inaasahang 
bagong mga binhi ng Pilipinong 
magtataguyod sa ating BB bayan 
at magtitiyak sa maaliwalas na 
kinabukasan ng mga susunod pang 
henerasyon ay ginigipit sa kanayunan 
at pinagkakaitan ng mga batayang 
karapatang susi sa pagbubuo ng 
kanilang pagkatao at prinsipyo. 


Landas tungo sa pangmatagalang 
kapayapaan 


Ang tumitinding militarisasyon 
ng AFP sa kanayunan ang maagang 
nagmumulat sa “mga bata sa 
pundamental na suliranin ng lipunan 
at nagtutulak sa kanilang tumindig 
para sa kanilang kaligtasan at 
kagalingan. 


Nasa unahan ang Partido at buong 
rebolusyonaryong kilusan sa 
pagkilala, pagtataguyod at 
pagtatanggol sa karapatan ng bawat 
batang Pilipino. Habang matapat na 
tumatalima ang mga yunit ng BHB sa 
pandaigdigang mga patakaran at 
panuntunan kaugnay sa mga bata, 
hindi ito tumitigil, bagkus ay higit 
nitong pinag-iibayo ang pagmumulat, 
pag-oorganisa at pagpapakilos sa 
kanilang hanay. 


BANTAY KARAPATAN 


3,500 tropa ng AFP-PNP, 
nanghahalihaw sa TK sa gitna ng 


N, mga bagyo 


Walang tigil ang mababagsik na focused military operation (FMO) ng AFP- 
PNP sa rehiyon kahit sa gitna ng pananalasa ng mga bagyong Rolly at Ulysses. 
Dagdag pahirap at pagdurusa ang paninibasib ng AFP-PNP sa mamamayang 
sinalanta ng mga nagdaang kalamidad. 


Pinakamababang 3,500 tropa ng AFP-PNP ang nag-operasyon sa Palawan, 
Quezon at Mindoro sa hibang na pagtugis ng mga berdugo sa mga yunit ng 
BHB. 


Sa Mindoro, naiulat ang 1,000 tropa ng pinagkumbinang 203rd Brigade 
at PNP-MIMAROPA na naglulunsad ng FMO at retooled community support 
program operations (RCSPO) sa San Jose, Rizal, Calintaan, Magsaysay at 
Sablayan sa Occidental Mindoro at sa Bongabong, Mansalay, Roxas, Bansud 
at Socorro sa Oriental Mindoro. Bahagi ng RCSPO sa isla ng Mindoro ang 
mga papulong sa mamamayan at pagsisensus kasabay ng mga interogasyon 
at kampanyang pagpapasuko. lInoobliga ang mga katutubong Mangyan na 
magpalinis ng pangalan o pasukuin ang buu-buong pamayanan. 


Sundan sa pahina 12 


target ng mga operasyong militar 

BALITANG TO 


mba 


Binigo ng Apolonio Mendoza 
Command-Bagong Hukbong Bayan 
(AMC-BHB) Quezon ang pakana ng 
AFP-PNP na durugin ang mga yunit 
ng BHB sa mga walang puknat na 
focused military operation (FMO) 
sa probinsya. Matagumpay na 
nakapagdepensa ang mga yunit 
at nakaatras nang ligtas at walang 
kaswalti. Samantala, hindi bababa 
sa sampu ang pinsalang natamo ng 
AFP-PNP sa mga naturang labanan. 


Pataksil na inatake ng mga nag- 
ooperasyong pwersa ng 201st 
Brigade, 202nd Brigade at PNP- 
CALABARZON ang BHB Quezon kahit 
sa gitna ng mga nagdaang bagyong 
Rolly at Ulysses na nagresulta sa 
tatlong labanan noong Nobyembre 
12 sa Brgy. Lahing, Nobyembre 14 sa 
Brgy. Ulongtao Ilaya, kapwa sa bayan 
ng Macalelon at Nobyembre 15 sa 
Sitio Kerusep, Brgy. Pagsangahan, 
General Nakar. 


Upang pagtakpan ang kanilang 
kabiguan,” pinangalandakan ng 
85th IBPA na may 12 napatay na 
Pulang mandirigma sa labanan 


3,500 tropa ng AFP-PNP...mula sa pahina 11 


Aabot naman sa 600 elemento ng 
3rd Marine Brigade ang umaatake sa 
Roxas, Taytay, Brooke's Point, Rizal, 
Bataraza at Puerto Princesa City sa 
Palawan. 


Samantala, Sa Quezon, 1,900 
pinagsanib na sundalo at pulis ang 
nanghahalihaw sa lalawigan. Higit 
1,000 tropa ng 59th IBPA, 85th 
IBPA, 22nd DRC ng 2nd ID at PNP- 
CALABARZON ang sumaklaw sa 
mga bayan ng Lopez, Macalelon at 
General Luna, habang 900 pwersa 
ng 1st IBPA, 80th IBPA at RMFB- 
4A ang nag-ooperasyon sa General 
Nakar, Real at Infanta. Nagresulta 
ang walang tigil na mga operasyong 


militar sa tatlong labanan sa 
probinsya. 
Matapos ang labanan noong 


Nobyembre 14 sa Brgy. Ulongtao 
Ilaya, Macalelon, Quezon, tinipon 

noong Nobyembre 14. 
Ipinamarali pa ng 201st 
Brigade na “inatake sila ng 
AMC habang naglulunsad 
ng operasyong relip sa 
mga apektadong lugar”. 
Saksi ang mamamayan 
ng Quezon na walang 
pagbibigay-ayudang 
inilulunsad ang AFP-PNP, 
bagkus hirap at pasakit ang 
dala nila sa mamamayan 
dulot ng pananakot, 
panghaharas at 
paninindak, interogasyon 
at sapilitang pagpapasuko 
sa mga FMO sa gitna ng 
sakuna. 


Ayon kay Cleo del 
Mundo, tagapagsalita ng 
AMC-BHB Quezon, “Ito ay 
malinaw na terorismo 
kung saan matapos ang 


magkakasunod na 

pananalasa ng mga bagyo ay 
naglunsad sila ng pag-atake sa 
mamamayang hindi pa 


nakakarekober sa kalilipas na bagyo. 


ng mga mersenaryong 85th IBPA 
ang mga kagawad ng barangay 
sa Ulongtao Ilaya at San Nicolas 
at ininteroga. Kasabay nito ay 
ang pag-iikot sa kabahayan at 
pagpapanawagang sumuko na ang 
mga residente bilang kasapi ng BHB. 


Binantaan naman ng 80th IBPA 
ang mga Dumagat sa Brgy. Umiray, 
General Nakar na papatay sila 
ng katutubo sa bawat sundalong 
mamamatay sa mga aksyong militar 
na ilulunsad ng BHB sa lugar. 


Perwisyo at pahirap ang mga 
operasyong militar at pulis sa mga 
nasalanta ng mga nagdaang bagyo. 


Imbes na paglulunsad ng mga 
gawaing relip at rehabilitasyon 
sa mga apektadong lugar, 


panggagalugad sa mga kabundukan, 
pananakot sa mga magsasaka at 
katutubo, pagnanakaw sa mga 


4) FMO ng AFP-PNP sa panahon ng sakuna, binigo ng 
“a87 AMC-BHB Quezon 


Bk NOBYEMBRE 15 
Sityo Kerusep, Brgy. Pagsangahan 
General Nakar 
202nd Brigade 


NOBYEMBRE 12 cv . 
Brgy. Lahing, Macalelon 


201st Brigade 

Brgy. Ulongtao Ilaya, Macalelon 
201st Brigade 


Maaasahan ng mamamayan ang BHB 
Quezon na patuloy na magtatanggol 
sa kanila habang  tinutulungang 
makabangon sa kalamidad.” 


pananim at hayop ng mga taumbaryo 
at sapilitang pagpapasuko ang 
isinasagawa ng mga pasistang pulis 
at sundalo. Hinaharang rin ng mga 
terorista ang pagpasok ng mga relip 
sa mga apektadong lugar. 


Ayon kay Armando Cienfuego, 
tagapagsalita. ng B Melito Bs Glor 
Command-BHB Timog Katagalugan, 
“Sinasamantala ng rehimen ang 
ganitong mga sitwasyon sa 
paglulunsad ng mga imbing atake sa 
tabing ng mga covid-related mission 
o relief operation. Kailangang 
tibayan ng mamamayan ang kanilang 
loob at patuloy na magpunyagi sa 
pagsusulong ng kanilang karapatan 
at kagalingan kahit sa harap ng 
matinding terorismo ng rehimen. 
Matapang nilang harapin ang 
pananalakay ng AFP-PNP at igiit ang 
pagpapalayas sa mga militar.” 

KILOS PROTESTA 


Dahil sa kolektibong lakas ng 
mga magsasaka, manggagawang 
bukid at mangingisda, matagumpay 
na nailunsad ang dayalogo sa 
Sangguniang Bayan ng Nasugbu, 
Batangas noong Oktubre 21, sa 
okasyon ng Buwan ng Magsasaka. 
Sa gitna ng pandemya, patuloy 
ang pangangamkam ng lupa at 
reklamasyon para sa programang 
Build, Build, Build ni Duterte. 


Lumahok sa dayalogo ang 
mga taga-Brgy. Wawa, Nasugbu 
na. nangangambang 3s mapalayas 
sa kanilang mga tirahan dahil 
binabalak itong gawing domestic 
port ng Pastrana. Ito rin ang 
kumpanyang nagpapalayas sa mga 
manininda sa Sta. Clara para gawing 
international port ang Batangas City 
Pier. Hindi lamang ang mga tirahan 
ng mga maralita ang apektado 
kundi pati ang kanilang kabuhayan 
sa pangingisda. 


Napakarami namang mga 
barangay ang masasagasaan 
ng Cavite-Tagaytay-Batangas 


Expressway (CTBEX) na kinontrata 
ng DPWH sa Metro-Pacific Tollways 
Corporation ni Manny V. Pangilinan. 
Daan-daang pamilya ang 
mapapalayas sa kanilang tirahan 
at mawawasak ang sakahan nang 
walang malinaw na kompensasyon 
at relokasyon. Bukod pa rito, may 
nakabinbin pa itong usapin sa 
korte dahil hinahabol pa rin ng 
pamilya Roxas ang pagkakansela 
sa Certificate of Land Ownership 
Award ng mga benepisyaryo sa 
Hacienda Roxas. 


Matinding pahirap naman ang 
idudulot ng pamimili ng irrigated 
rice lands para gawing subdivision 
ng Camella Homes sa Brgy. Putat 
at Bunducan. Dito, napilitan ang 
mga “magsasaka na magbenta 
dahil sa kakulangan ng suporta at 
proteksyon ng gubyerno sa kanilang 
pagsasaka. 8 Dala na rin ito ng 
kawalan ng kaalaman sa kanilang 
mga batayang karapatan bilang mga 
nagbubungkal ng lupa. 

Sa gitna ng pandemya at 
matinding Bs pangangailangan na 
tiyakin ang seguridad sa pagkain, 
uubusin ng Camella ang palayan 
ng mga magsasaka. Bukod pa rito, 
ang malawakang pagkukumbert 
tungong subdivision ay magdudulot 
ng matinding pagbaha sa Poblacion 
at kanugnog na mga barangay tulad 
ng Brgy. Dayap, Cogunan, Talangan 
at Pantalan. 


Tuluy-tuloy naman ang 
pangangamkam ng lupa ng mga 
Puyat at mga developer 
tulad ng Sandari at 
Citystate sa Brgy. Kaylaway. 
Higit 100 ektaryang sakahan 
na may tanim na palay, 
mais, niyog, kamoteng  /: 
kahoy, kamoteng baging, .” 
bungang kahoy at gulay 
ang kinamkam ng mga 
Puyat at mga developer. 


maa) Magsasaka ng Nasugbu, nakikibaka para sa panirikan 
at kabuhayan 


Bilang tugon sa daing ng 
mga magsasaka, nangako ang 
Sangguniang Bayan na iimbestigahan 
ang mga isyu na ito at magpapatawag 
ng dayalogo sa pagitan ng mga 
apektadong pamilya at developer. 


Malayo pa ang tugon na ito sa 
ninanais. ng “mamamayan ng 
Nasugbu. Kailangan ang tuluy-tuloy 
na pagkilos at pangangalampag para 
maipagtanggol ang lupa ng mga 
magsasaka at “mapigilan ang 
pangangamkam ng mga panginoong 
maylupa at developer 
sa. Nasugbu. Hindi 
magpapatinag ang 
masang anakpawis ng 
Batangas at patuloy na 
magpapatibay ng 
kanilang hanay para sa 
karapatan sa lupa, 
kabuhayan, at tirahan. 


Linggo ng Magsasaka, ipinagdiwang! 


Ang pagdiriwang ng Linggo ng 
Magsasaka sa buwan ng Oktubre 
2020 ay ginunita sa papamamagitan 
ng serye ng mga lokal na aktibidad 
at pagtitipon dala ang temang, 
“Kagutuman ” at 7 pamamaslang, 
wakasan!, Patalsikin ang pabaya, 
kriminal at pasistang si Duterte!” 


Naglunsad ng mga dayalogo sa 
lokal na pamahalaan, mga asembliya 
hanggang pamprobinsyang 
pagtitipon ang iba't ibang 
organisasyong magsasaka nitong 
Oktubre. Tampok ang naganap na 
dayalogo sa lalawigan ng Batangas 
na dinaluhan ng halos 150 delegado 
mula sa iba't ibang probinsya ng 
TK. Nakiisa ang mga manininda ng 
Batangas Pier sa pagkilos. 


Nakipagdayalogo sila kay Carlos 
Pastor, Executive Assistant ng 
Gobernador ng Batangas. Ipinangako 
ni Pastor na magkakaroon ng aksyon 
ang LGU hinggil sa mga usapin ng 
mga magsasaka at ang personal na 
pagharap ng gobernador sa mga 


maralita ng lalawigan. Tinalakay 
rin ang hiling na ayuda para sa mga 
maralita ngayong may pandemya at 
kalamidad. 


Sa gitna ng programa, nanggulo 
at nangharas ang pamprobinsyang 
pulis ng Batangas. Sakay ng tatlong 
SWAT at walong PNP mobile, 
tinangka ng mga pulis na isabotahe 
ang programa at pinagbantaang 
aarestuhin ang ilang lider masa na 
dumalo sa aktibidad. 


Samantala, pinigilan ng mga 
militar na dumalo sa protesta sa 
Maynila ang mga magsasaka at 
maralita mula sa Montalban, Rizal. 
Kinuha ng mga militar ang kanilang 
sasakyan at bininbin ang mga 
delegado. 


Bukod sa mga kilos-protesta, 
naglunsad din ng serye ng case 
consultations sa rehiyon hinggil sa 
mga ligal na remedyo sa mga lupaing 
patuloy na kinakamkam upang 
isailalim sa iba't ibang anyo ng 
kumbersyon. 

KULTURA 


Si Ate Rjei' 


ni Ka Reina 


Mapalad akong nakilala si Ate 
Rjei. Batang aktibista pa lamang 
ako hoon at isa siya sa palagian 
kong nakikita na nangunguna sa mga 
mobilisasyon. Kung hindi man nasa 
uhahan ay nasa gjilid-gilid at mabilis 
na naglalakad, o kaya ay katabi sa 
hanay ang kanyang malalapit na 
kaibigan. Matinis ang boses niya 
kapag nagsasalita sa megaphone at 
kapag nangunguna sa mga chant. 
Naaalala ko pa noong may pagkilos 
sa loob ng unibersidad, tumili siya 
nang hnapakalakas upang simulan 
ang chant. 


“IIISKOLARRR NG--” at sabay 
hiniyawan siya ng isang frat man na 
nagulat din sa bigla nitong pag-irit. 


“Huy!” 


Nagtawanan kaming nasa 
bahaging iyon ng mahabang snake 
rally. Namula si Ate Rjei at napangiti 
rin. Maya-maya, naglakad siya 
papunta sa bandang unahan at doon 
na muli nanguna sa pagsigaw. 


Mas matanda siya sa akin ng 
dalawang taon ngunit tila higit 
pa roon ang aming agwat dahil sa 
kanyang kasigasigan bilang aktibista. 
Malikli ang interaksyon namin tuwing 
nagkikita. Simpleng batian, biruan, 
may kaunti ring tsismisan, tapos 
kailangan na niyang umalis para 
sa gawain--room-to-room man ito 
o group discussion... Habang ako 
naman, makikipagkuwentuhan sa iba 
pang batang aktibista na kasama. 


Hindi ko siya nakilala bilang isang 
estudyante dahil ni minsan ay hindi 
naman kami naging magkaklase. 
Nagiging kaklase ko lang siya sa 
labas ng classroom at sa lansangan. 
Gayunpaman, pagkatapos hiya sa 
kaniyang kursong BS Forestry, 
isinanib niya ang kanyang kaalaman 
upang edukahin at organisahin ang 
mga katutubo at maka-kalikasan. 
Ginamit niya ang kaniyang 
natutunan upang pag-ibayuhin ang 
pagtataguyod sa karapatan ng 
kababaihan. 

Big nga ba natin nakikilala ang isang tao? Sa tagal ba ng 
pinagsamahan? Masasabi ba nating dahil sila'y ating anak, kapatid, 
magulang o asawa ay lubos na natin silang kilala? O mayroon tayong 
nakikilala na sa maikling panahon ng pagsasama ay nakapaghatid ng 
malaking epekto sa ating buhay? 


Ang alam ko, nagmula sa payak 
ngunit masayahing pamilya si Ate 
Rjei. Kitang kita ko ito sa kanya 
sa tuwing nakakasalamuha ko siya 
sa mga kilos protesta. Hindi siya 
maluho sa pananamit o mapili sa 
pagkain. Palagi siyang nakangiti, 
makwento at madaling makagaanan 
ng loob. 


Laging bukas si Ate Rjei para 
magpaunlad. Bukod sa pagiging mass 
leader, isa siyang manggagawang 
pangkultura na nagbibigay-kulay at 
sigla sa mga mobilisasyon. Sadyang 
hindi siya naninibago sa entablado, 
mapa-speaker man o karakter sa 
isang dula. 


Nakilala ko ang isang bahagi ni 
Ate Rjei na hindi tumatalikod sa 
madla at buong pusong niyayakap 
ang buhay ng isang aktibistang 
dapat  hakakagampan sa hindi 
lamang iisang linya ng gawain. 
At sa dami ng kanyang mga 
nakasalamuha, nakakwentuhan, 
kabungisngisan, at iba pa, kaya niya 
ring makipag-usap nang malapitan. 
Sa dami ng nakikinig sa kanya sa 
tuwing speaker siya sa isang mob ay 
ganoon din karami ang isa-isa niyang 
pinakikinggan upang malaman ang 
kanilang kwento. Taimtim siya 
makinig, matanong kung minsan. 
Pero alam mong pinakikinggan ka. 
Salungat man noong una ang ilang 
pagtingin namin, hindi niya ako 
tinutunggali upang sabihing mali ang 
aking paniniwala, kundi hinihimok 
at hinahamon niya akong buksan 
ang isip. At kahit nakikita niya ang 
kalituhan sa mata ng kausap, hindi 
siya hapapagod. Nagpapaliwanag 
pa rin siya habang nakangiti. 


Maraming bahagi ng buhay ni 
Ate Rjei ang hindi ko lubusang 
nakilala. Paano kaya siya bilang 
kasama sa dorm o apartment. 
Paano kaya siya bilang isang 
karelasyon. Paano kaya siya 
bilang isang anak. O paano 
kaya siya bilang miyembro ng 
Bagong Hukbong bayan. 


Marami pa man akong hindi 
nalalaman sa iba pang bahagi ng 
buhay ni Ate Rjei, ipinakilala na siya 
sa akin ng rebolusyon. 8 Malaking 
bahagi ng (pagkakakilala ko sa 
kanya ang kanyang paglilingkod sa 
sambayanan -- mula sa pagiging 
estudyanteng aktibista, pagiging 
pultaym pagka-graduate ng 
kolehiyo, hanggang sa pagpiling 
maging Pulang mandirigma. Ito ang 
buhay ni Ate Rjei. Ito ang kanyang 
pagkatao at pamana sa bagong 
henerasyon ng mga kabataan. 


Sa gabi ng kanyang parangal, 
naalala kong muli ang maiikli naming 
interaksyon. At nadagdagan pa nga 
ang pagkakakilala ko sa kanya nang 
basahin ang tulang sinulat niya para 
sa kanyang ina. May bago na haman 
akong natutunan sa kanya: mahusay 
siyang sumulat ng tula. 


Tiyak” na. lalalim pa. ang 
pagkakakilala ko kay Ate Rjei 
hanggat nagpapatuloy ako sa 


rebolusyon. Siya at ang mga hindi 
pangkaraniwang kabataang nag-alay 
ng kanilang buhay para sa bayan 
ang inspirasyon ko sa pagsusulong 
ng rebolusyon. 


# Si Rona Jane “Ate Rjei” Manalo ay 
kilala ng mga kasama at masa sa mga 
pangalang Ka Lemon at Lily. Nasawi 
siya sa isang labanan sa Brooke's Point, 
Palawan noong Setyembre 3. 

